שרלוט בונה

**שרלוט בונה** (בצרפתית: **Charlotte Bonnet**; נולדה ב-14 בפברואר 1995) היא שחיינית צרפתייה, בעלת מדליית ארד אולימפית (לודון 2012) ומדליית ארד מאליפות העולם (ברצלונה 2013) במשחה שליחות 4x200 חופשי ואלופת אירופה (קופנהגן 2017 וגלאזגו 2018) במשחה ל-200 מטר חופשי.

## ביוגרפיה
### 2012
#### מדליית ארד אולימפית
באולימפיאדת לונדון (2012) זכתה בונה במדליית ארד במשחה שליחות 4x200 מטר חופשי ביחד עם קמיל מופה, אופלי סירייל אטיין וקורלי בלמי בשיא לאומי חדש של 7:47.49 דקות, אחרי ארצות הברית שקבעה שיא אולימפי חדש של 7:42.92 דקות ואוסטרליה (7:44.41 דקות). כשחיינית שנייה היא קבעה ב"זינוק שליחות" תוצאה של 1:57.78 דקות. נוסף לכך, היא סיימה במקום 20 במשחה ל-100 מטר חופשי בתוצאה של 55.12 שניות.

### 2013
#### מדליית ארד באליפות עולם
באליפות העולם שנערכה בברצלונה, ספרד בסוף יולי 2013 זכתה בונה במדליית ארד במשחה שליחות 4x200 מטר חופשי ביחד עם קמיל מופה, מילן לזר וקורלי בלמי בתוצאה של 7:48.43 דקות, אחרי ארצות הברית (7:45.14 דקות) ואוסטרליה (7:47.08 דקות). כשחיינית שנייה היא קבעה ב"זינוק שליחות" תוצאה של 1:56.81 דקות. נוסף לכך, היא סיימה במקום שמיני בשמחה ל-200 מטר חופשי בתוצאה של 1:57.56 דקות, בשלב חצי הגמר היא קבעה תוצאה של 1:56.63 דקות ועלתה מהמקום השביעי ובמקום 18 במשחה ל-100 מטר חופשי בתוצאה של 55.15 שניות.

### 2016
באולימפיאדת ריו דה ז'ניירו (2016) סיימה בונה במקום השמיני במשחה ל-200 מטר חופשי בתוצאה של 1:56.29 דקות. בשלב המוקדמות היא קבעה תוצאה של 1:56.26 דקות ועלתה מהמקום הרביעי. היא סיימה במקום 15 במשחה ל-100 מטר חופשי בתוצאה של 54.54 שניות. בשלב המוקדמות היא קבעה תוצאה של 53.93 שניות ועלתה מהמקום העשירי. היא סיימה גם במקום השביעי במשחה שליחות 4x100 מטר חופשי בתוצאה של 3:37.45 דקות בשלב המוקדמות. הנבחרת קבעה שיא לאומי חדש של 3:36.85 דקות. כשחיינית שנייה, היא קבעה ב"זינוק שליחות" תוצאה של 53.16 שניות במוקדמות ו-53.17 שניות בגמר. בנוסף, היא סיימה במקום העשירי במשחה שליחות 4x200 מטר חופשי בתוצאה של 7:55.55 דקות. בעוד שכשחיינית שלישית היא קבעה ב"זינוק שליחות" תוצאה של 1:58.15 דקות.

### 2017
באליפות אירופה (בריכת 25 מטר) שנערכה בקופנהגן, דנמרק בדצמבר 2017 זכתה בונה ב-3 מדליות, 1 זהב ו-2 ארד. מדליית זהב במשחה ל-200 מטר חופשי בשיא אישי חדש של 1:52.19 דקות, לפני פמקה המסקרק מהולנד (1:53.41 דקות) וורוניקה אנדרוסנקו מרוסיה (1:53.75 דקות). שתי מדליות ארד, במשחה שליחות 4x50 מטר מעורב ובמשחה שליחים 4x50 מטר מעורב משולב.

### 2018
#### אלופת אירופה
באליפות אירופה שנערכה בגלאזגו, בריטניה באוגוסט 2018 זכתה בונה ב-4 מדליות, 3 זהב ו-1 ארד. מדליות זהב, במשחה ל-200 מטר חופשי בשיא אישי ושיא אליפות חדש של 1:54.95 דקות, לפני פמקה המסקרק (1:56.72 דקות) ואנסטסיה גוז'נקובה מרוסיה (1:56.77 דקות), במשחה שליחות 4x100 מטר חופשי בתוצאה של 3:34.65 דקות, לפני הולנד (3:34.77 דקות) ודנמרק (3:37.03 דקות), כשחיינית שנייה היא קבעה ב"זינוק שליחות" תוצאה של 52.20 שניות, התוצאה השנייה המהירה באליפות כולה ובמשחה שליחים 4x100 מטר חופשי משולב בשיא אליפות חדש של 3:22.07 דקות, לפני הולנד (3:23.97 דקות) ורוסיה (3:24.50 דקות). כשחיינית רביעית היא קבעה ב"זינוק שליחים" תוצאה של 52.34 שניות. מדליית ארד, במשחה ל-100 מטר חופשי בתוצאה של 53.35 שניות, אחרי שרה שסטרם משוודיה (52.93 שניות) ופמקה המסקרק (53.23 שניות). נוסף לכך, היא סיימה במקום רביעי במשחה שליחות 4x200 מטר חופשי בתוצאה של 7:53.86 דקות, 10 מאיות איטי ממדליית ארד, כשחיינית שנייה היא שחתה ב"זינוק שליחות" תוצאה של 1:56.23 דקות ובמקום שישי במשחה שליחות 4x100 מטר מעורב בתוצאה של 3:59.85 דקות, כשחיינית רביעית היא קבעה ב"זינוק שליחות" תוצאה של 52.85 שניות.

## שיאים אישיים
### בריכה אולימפית
* 50 מטר חופשי: 24.66 שניות (2018)
* 100 מטר חופשי: 52.74 שניות (2018)
* 200 מטר חופשי: 1:54.95 דקות (2018)
* 400 מטר חופשי: 4:09.89 דקות (2014)

### בריכת 25 מטר
* 50 מטר חופשי: 23.82 שניות (2017)
* 100 מטר חופשי: 51.65 שניות (2017)
* 200 מטר חופשי: 1:52.19 דקות (2017)
* 400 מטר חופשי: 4:01.44 דקות (2013)

## ראו גם

## קישורים חיצוניים

קטגוריה:אלופות אירופה בשחייה
קטגוריה:שחייניות באולימפיאדת לונדון (2012)
קטגוריה:שחייניות חופשי צרפתיות
קטגוריה:זוכות מדליית ארד אולימפית צרפתיות: שחייה
קטגוריה:שחייניות צרפתיות באולימפיאדת ריו דה ז'ניירו (2016)
קטגוריה:שחייניות צרפתיות באולימפיאדת טוקיו (2020)
קטגוריה:שחייניות צרפתיות באולימפיאדת פריז (2024)
קטגוריה:צרפתים שנולדו ב-1995